Yongeyeho ko: "Benshi mu bantu twavuganye i Harare bambwiye ko bashobora kurya rimwe gusa ku munsi." Yanasobanuye ko ikibazo cy'imirire mibi cyabaye karande mu byaro no mu bice by'imijyi, kandi ko abaganga bo ku bitaro bikuru by'i Harare bamubwiye ko "impfu z'abana bishwe n'indyo idahagije ziyongereye mu mezi macye ashize." Yagize ati: "Inkuru ziteye ubwoba numvise kuri banyirakuru b'abana, ababyeyi na banyirasenge b'abana bagerageza kurinda abana inzara, mu bibazo bya buri munsi, zizagumana nanjye." Imvura yabaye nke ndetse n'ibihe bihindagurika ku buryo budahoraho byagize ingaruka ku musaruro, kandi n'igabanuka ry'agaciro k'ifaranga risobanuye ko abantu bagorwa no kubona ibibatunga by'ibanze.
